L'adstrato en lingüistica significa a influencia mutua que tien una luenga sobre l'altra en areas de bilingüismo lingüistico. A diferencia d'o substrato y d'o superestrato, en a influencia adstrato ambas luengas son d'o mesmo nivel y no se extingue denguna d'ellas. Por eixemplo bell catalanismo en aragonés s'explica por adstrato catalán y bell aragonesismo en catalán occidental s'explica por adstrato aragonés. Tamién consideran producto de l'adstrato en Espanya as influencias lingüisticas en arias on bi ha bilingüismo d'castellán y altra luenga rechional, pero que sindembargo dende un punto de vista diacronico no se puet mantener porque o castellán ha estau a luenga prestichiada por l'administración debant de las atras dende fa sieglos dica fa pocas decadas.